**ОТЧЕТ**

**за осъществената контролна дейност от РИОСВ-Пазарджик**

**за месец август 2024 г.**

През **м. август 2024 г.** експертите и специалистите на РИОСВ-Пазарджик извършиха **76** проверки в **71** обекта, от които **43** са планови и **33** извънредни. В рамките на осъществения контрол са дадени **19** предписания за отстраняване на констатирани несъответствия и предприемане на мерки. За периода са предприети действия по **12** сигнала.

През м. август експерти на РИОСВ-Пазарджик взеха участие в 3 ДПК, в приемателна комисия, назначена със заповед на областния управител и в заседания на ОбЕСУТ при Община Пазарджик, на ОбЕСУТ при Община Септември и на комисия по чл. 17 при ОД „Земеделие“.

 **Административнонаказателна дейност**

През м. август 2024 г. не са констатирани административни нарушения на екологичното законодателство. Няма съставени АУАН и издадени наказателни постановления (НП).

Сключено е споразумение с юридическо лице и е наложена имуществена санкция в размер на 700 лв. за заустване на отпадъчни води със съдържание над допустимите ИЕО - нарушение на чл. 48, ал. 1, т. 11 от Закон за водите (ЗВ).

През м. август няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. август 2024 г. са в общ размер 1505.66 лева, от които няма наложени санкции по чл. 69 от ЗООС, 1405.66 лева е събраната сума от платени глоби /имуществени санкции по НП за нарушения на екологичното законодателство и влезли в сила НП и споразумения / по транзитната сметка.

Събрани от НАП по наложени глоби и/или санкции по специалните закони – 100 лв., събрани за този период.

**Акценти от извършената месечна контролна дейност**

Изпълнение на годишния план за контролна дейност за 2024 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани.

 **По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* ежедневно наблюдение и контрол върху пожарната безопасност в резерватите;
* инвентаризация на предоставени електрически огради на пчелари от областта;
* проверка на обстоятелствата посочени в постъпили сигнали на „зелен“ телефон и ел. поща и решаване на проблеми и предприемане на действия по спасяване на защитени видове;
* проверки на обстоятелствата, посочени в постъпили сигнали на „зелен“ телефон, решаване на проблеми и предприемане на действия по спасяване на защитени видове;
* подпомагане на други институции в сферата на природозащитното законодателство;
* упражняване на контрол върху спазването на условията, поставени в Решения по реда на Глава шеста от ЗООС, издадени от директора на РИОСВ-Пазарджик;
* проверка на поставени условия в Решение по ОС;

 **Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г. Извършени са планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **23;**
* Проверки по Закон за водите – **9**;
* Проверки по по прилагане на гл. 6 на ЗООС **- 6;**
* Проверки по прилагане разпоредбите на ЗЧАВ - **10;**
* Проверки по Закон за ГМО - **4**;
* Комплексни проверки на дружества с КР -**1** ;
* Комплексни проверки на дружества без КР - **4**;
* Контрол по ЗБР и ЗТЗ - **19;**

 **Планови комплексни проверки на обекти без комплексно разрешително:**

* „Герканд'' ООД, гр. Пещера - предприятие за производство на печки и камини. Проверени компоненти и фактори на околната среда - „атмосферен въздух“, „отпадъци“ и ''химични вещества''. При извършената проверка не са установени несъответствия с нормативните изисквания на ЗУО, ЗЧАВ и ЗВВХВС.
* „Пазар на производителя Пазарджик“ АД – пазар на производителя в с. Огняново, общ. Пазарджик. Проверени компоненти на околната среда - „води“ и „въздух“. Констатирано е несъответсвие по компонент „води“, което не оказва пряко влияние върху повърхностните води. Дадено е предписание за отстраняването му. Предстои последващ контрол.
* Централа за производство на електро и топлоенергия чрез анаеробно разлагане на биомаса, СЖП и отпадъци, гр. Пещера. Проверка по компонент „въздух“ и фактор „отпадъци“. Изпълняват се условията, поставени в издадения документ за дейности с отпадъци. Не са констатирани нарушения и пропуски по ЗЧАВ и ЗУО.

**Извънредни комплексни проверки на обекти без комплексно разрешително:**

* Находище „Лозница-1“ в землищата на с. Динката и с. Памидово, общ. Лесичово, концесионер „Холсим Кариерни материали“ АД. Проверени компоненти и фактори на околната среда: „води“, „въздух“ и „биоразнообразие“. Установи се, че добивът на инертни материали се осъществява в рамките на концесионната площ и съгласно годишния работен проект, одобрен от министерството на енергетиката. Не се установи отделяне на неорганизирани прахови емисии в атмосферния въздух при извършване на добивните дейности и при транспортирането на инертния материал. Не се констатира заустване на отпадъчни води от водното огледало към повърхностен воден обект. Проверката не установи нарушения на разпоредбите на ЗВ, ЗЧАВ и ЗБР.

 **Атмосферен въздух** – през м. август от експертите в направлението са извършени 10 проверки по ЗЧАВ и подзаконовите нормативни актове - 9 планови и 1 извънредна. Дадени са 8 предписания. Взето е участие в 3 комплексни проверки на обекти без КР, в проверка на оператор с издадено КР /спазват се поставените в КР условия № 9 - емисии в атмосферата и № 12 – шум/ и в извънредна комплексна проверка на обект без КР - Находище „Лозница-1“ в землищата на с. Динката и с. Памидово, общ. Лесичово.

 Експертите от направлението взеха участие в 3 ДПК за строежи: Нова въздушна линия 110 kV за присъединяване на ФЕЦ „Риал Стейтс“ към електроенергийната система – Втори етап, Изтегляне на втора тройка проводници АСО 400 в землището на с. Сбор, общ. Пазарджик, обл. Пазарджик, Подстанция „Риал Стейтс“ 110/33 kV - подобект: Разширение на ОРУ 110 kV и КРУ 33 kV в ПИ с идентификатор 65468.115.27, УПИ III.115.27 – за енергийно производство, м. „Сакарджа“ в землището на с. Сбор, общ. Пазарджик, обл. Пазарджик и Реконструкция на ВЛ 110 kV „Кискиново“ от п/ст „Алеко“ до п/ст „Септемврийци“, местонахождение общ. Пазарджик, обл. Пазарджик.

 **По ЗЧАВ и подзаконови нормативни актове:**

 **Планови проверки**

 По Регламент (ЕС) 2024/573 на Европейския парламент и на Съвета от 7 февруари 2024 г. за флуорсъдържащите парникови газове, за изменение на директива (ЕС) 2019/1937 и за отмяна на Регламент (ЕС) № 517/2014 са извършени 3 проверки на оператори на оборудване, заредено с флуорсъдържащи парникови газове (ФПГ), извършващи дейност в предприятие за преработка на мляко и производство на млечни продукти в гр. Пазарджик, предприятие за преработка на плодове и зеленчуци в гр. Пазарджик, във винарска изба в землището на с. Карабунар, общ. Септември и проверка на ползвател на ФПГ, извършващ дейност в сервиз за хладилна и климатична техника в гр. Панагюрище. Операторите на оборудването поддържат досиета на системите. Извършвани са проверки за течове по кратността, съобразена със зареденото количество ФПГ. Ползвателят на ФПГ извършва сервизна дейност на хладилно и климатично оборудване с разрешен за употреба ФПГ. Не се установи несъответствие с нормативните изисквания на ЗЧАВ.

 По Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии (Наредба № 1/2005г.) са извършени 4 проверки - на предприятие за преработка на мляко и производство на млечни продукти в гр. Пазарджик, цех за обработка на метални изделия в гр. Панагюрище, предприятие за леене на алуминиеви и цинкови детайли в гр. Панагюрище и асфалтова база в землището на с. Семчиново, общ. Септември. Дадени са общо 7 предписания, чиито срокове за изпълнение не попадат в отчетния период.

 По Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини са извършени проверки на бензиностанции в гр. Батак и гр. Панагюрище. От представените дневници е установено, че веднъж годишно са извършвани проверки на системите за улавяне на бензиновите пари, съответстващи на Етап II на УБП. Не са установени несъответствия с нормативните изисквания на ЗЧАВ.

 **Извънредни проверки**

 Във връзка с получен сигнал за периодична миризма на гуми и пластмаса и черен дим от мандра „Нашенско“ в центъра на с. Козарско, общ. Брацигово е извършена проверка на място. Установи се, че за нуждите на технологичния процес се използва парен котел с номинална входяща топлинна мощност 0,244 MW на гориво - дървесни пелети. Изпускането на емисии се извършва организирано от съществуващо изпускащо устройство (комин) с височина 10 м от кота терен. Извън границите на производствената площадка не се установиха миризми, свързани с горивния процес. Дадено е предписание да се повдигне височината на изпускащото устройство на котела, съобразено с изискванията на чл. 4, ал. 3 от Наредба № 1/2005 г.

 През м. август в РИОСВ постъпи доклад с резултати от извършени собствени периодични измервания на промишлен шум в околната среда от инсталация за интензивно отглеждане на свине-майки и прасета за угояване в землището на с. Синитово, общ. Пазарджик, стопанисвана от ЗП „Неджми Хюсеин Хюсеин“. Представените резултати не показват превишаване на граничните стойности на еквивалентните нива на шум по границите на производствената площадка и в мястото на въздействие.

 Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 2 неподвижни източника (2 изпускащи устройства) на 2 производствени обекта, намиращи се в гр. Пещера и в землището на с. Хаджиево, общ. Пазарджик, както и на 2 доклада за СПИ на 2 изпускащи устройства на РДБО Панагюрище за м. юли и м. август. Анализът на резултатите показва, че са спазени емисионните норми.

 Извършена е оценка на резултатите от представени доклади за извършени собствени непрекъснати измервания на инсталация за производство на енергия от отпадъци и биомаса в гр. Пещера за м. юни и м. юли 2024 г. Анализът на резултатите показва, че са спазени емисионните норми, определени в издаденото КР на оператора.

 Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени.

 **Води** – през м. август са извършени 9 проверки на 9 обекта, 4 от които са планови по Закон за водите, а 5 са извънредни. Експертите от направлението взеха участие в проверка на обект с КР и в проверка на обект без КР - „Пазар на производителя Пазарджик“ АД, с. Огняново, общ. Пазарджик. Дадено е предписание за отстраняване на несъответствие по компонент „води“, което не оказва пряко влияние върху повърхностните води. Предстои последващ контрол.

Извършените планови проверки /по Заповед РД-955/2023 г. на МОСВ/ са за провеждане на емисионен контрол. Взети са водни проби от „ВКТВ“ ЕООД, гр. Велинград – канализационна система на гр. Велинград и от „Варварски минерални бани“ ЕООД, с. Варвара, общ. Септември.За отстраняване на отклонения от технологичния режим на работа на съоръженията и предприемане на превантивни мерки са дадени 3 предписания. Предстоят проверки за изпълнението им.

 Извънредни проверки:

* По дадено предписание на физическо лице за обособяване на направен изкоп като водоплътна изгребна яма с масивно бетоново покритие и с ревизионен отвор за почистване, съгласно изискванията на чл. 87 от ЗУТ. При извършената проверка се констатира, че предписанието е изпълнено.
* По сигнал за нерегламентирано заустване на битово-фекални отпадъчни води в дере и разпилени отпадъци в м. „Орлино“, гр. Сърница. При извършената проверка на четири вилни къщички, разположени в частен имот се констатира, че формираните битово-фекални отпадъчни води от имота се заустват в разрушена септична яма. Дадено е предписание на собственика на имота да изгради водоплътна изгребна яма с масивно бетоново покритие и с ревизионен отвор за почистване. Предстои последващ контрол.
* Извършена е извънредна проверка по сигнал за умряла риба в р. Луда Яна, в района на мина „Радка“. В рамките на проверката са взети водни проби за състоянието на водата в реката.
* По дадено предписание на юридическо лице за преустановяване изтичането на битово-фекални отпадъчни води на ул. „Връх Киселец“ в гр. Велинград и възстановяване на липсващ канализационен колектор. При извършената проверка се установи, че предписанието е изпълнено.

 **Почви –** презм. август не са извършвани планови и/или извънредни проверки за спазване на изискванията и разпоредбите на Закона за почвите и Закона за опазване на земеделските земи.

 **Биологично разнообразие и НЕМ** – през м. август експертите и специалистите от направление БРЗТЗ извършиха 24 проверки в 19 обекта, в т.ч. 15 планови, 9 извънредни и 14 обхода. В рамките на осъществявания контрол няма дадени предписания и съставени АУАН.

Контролна дейност

 През отчетния период от специалистите Паркова охрана са извършени 7 планови проверки и 14 обхода в резервати „Купена“, „Беглика“, „Дупката“ и „Мантарица“, при които не са констатирани нарушения. Извършeно е постоянно наблюдение на пожарната обстановка. Въпреки повишената пожароопасност, няма възникнали пожари на територията на резерватите.

 Извършени са 4 проверки по Закона за генетично модифицирани организми (ГМО) съвместно с експерт от ИАОС, по утвърдени от министъра на ОСВ и директора на ИАОС графици. При три от проверките са взети проби за изследване за наличие на ГМО в лабораторията на ИАОС в гр. София. Резултатите ще станат известни по-късно тази година. Четвъртата проверка е на лаборатория, която има разрешение за работа с ГМО. Не са установени нарушения и не са дадени предписания.

 Извършена е инвентаризация на предоставени електрически огради на четирима пчелари чрез договор за безвъзмездно ползване на движима вещ. Не са констатирани нарушения.

За отчетния период са получени 8 сигнала на „зелен“ телефон за защитени птици в безпомощно състояние от видовете: бял щъркел, керкенез, лястовица и бързолет. За шест от тях са предприети действия, съгласно чл. 39, ал. 2, ал. 2 от ЗБР - изпратени са за лечение в спасителен център, а за останалите две е установено, че не е необходимо да се предприемат действия.

 Превантивна дейност

И през м. август беше осигурено ежедневно наблюдение на пожароопасната обстановка в резерватите „Купена“, „Мантарица“, „Беглика“ и „Дупката“.

Взето е участие в Приемателна комисия, назначена със заповед на областния управител.

 Във връзка с текущи процедури от експертите в направлението са изготвени: 38 писма по реда на чл. 2, ал. 2 от *Наредбата за ОС*, 11 вътрешни становища, 1 Решение по ОС, 13 други писма и справки.

 Постигнат ефект от контролната и превантивната дейност: предотвратяване и ограничаване на нарушения в защитени територии и защитени зони, осигурено e ежедневно наблюдение и контрол върху екологичната и противопожарната обстановка в резерватите, опазване на защитени животински видове чрез изпращане на екземпляри в безпомощно състояние в спасителен център или връщането им в природата в подходящи местообитания, подпомогнати са други институции при вземане на решения в сферата на природозащитното законодателство, процедурите по постъпили преписки от граждани и институции се провеждат в регламентираните срокове и при спазване на екологичното законодателство.

**Отпадъци -** през м. август 2024 г. по ЗУО са извършени **23** проверки в **23** обекта, от които **8** са планови и **15** извънредни. Дадени са **7** предписания.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби,

участие в проверки по заповеди на министъра на ОСВ № РД-723/16.08.2024 г. и № РД-725/16.08.2024 г. на обекти в гр. Сливен, гр. Пловдив и гр. Стара Загора(дружества за третиране на отпадъци от ИУМПС, ОЧЦМ, ИУЕЕО, НУБА).

 **Планови проверки:**

Извършени са планови проверки на дружество за третиране на ОЧЦМ, ИУМПС, ИУЕЕО, НУБА и други опасни и неопасни отпадъци в гр. Пазарджик и на лозарски комплекс в с. Огняново, общ. Пазарджик, където се оползотворяват растителни отпадъци. Проверени са условията, поставени в документите по чл. 35, ал.1 по ЗУО. Не са установени несъответствия с нормативната уредба по ЗУО.

Извършени са планови проверки на площадка за третиране на неопасни отпадъци, в т.ч. рециклиране на отпадъци от стъкло и на две площадки за третиране на отпадъци от пластмаса в гр. Пазарджик, едната от които е заличена в притежавания от дружеството документ по чл. 35 от ЗУО. Констатира се, че заличената площадка е почистена от отпадъците, а действащите изпълняват условията, поставени в документа по чл. 35 от Закон за управление на отпадъците.

Извършени са планови проверки на площадки за третиране на неопасни и опасни отпадъци в гр. Пещера и гр. Панагюрище. На площадката в гр. Панагюрище са констатирани пропуски по отношение на водената отчетност в НИСО, видео- наблюдението и съответствието на данните в информационната система по чл. 22 от НИУМПС. За отстраняването им са дадени 3 предписания. В определения срок същите са изпълнени.

 Извършена е планова проверка на лечебно заведение в гр. Велинград за контрол по изпълнение на разпоредбите на ЗУО и подзаконовите нормативни актове. Не се констатираха пропуски и нарушения на ЗУО.

 **Извънредни проверки:**

 Извършени са две извънредни проверки по сигнал за замърсяване със строителни отпадъци до р. Луда Яна в землището на с. Росен, общ. Пазарджик, едната от които съвместно с БД ИБР. Констатирано е замърсяване с битови и строителни отпадъци, ИУГ и отпадъци от опаковки на терен с площ около 0,5 дка. В речното легло и прилежащите територии на р. Луда Яна не е констатирано наличие на отпадъци. Дадени са предписания на кмета на община Пазарджик на основание чл. 19, ал. 3, т. 15 и във връзка с чл. 55, ал. 1 от ЗУО да организира почистването на замърсените терени и недопуска повторно замърсяване. Предстои последващ контрол.

Извършена е извънредна проверка на баластриера в с. Росен, общ. Пазарджик. Констатирано е наличие на отпадъци, за които не е извършена класификация по реда на Наредба №2/2014г., за което е дадено предписание. Предписанието е изпълнено.

Извършени са извънредни проверки в с. Злокучене, общ. Септември, в гр. Пазарджик и гр. Велинград във връзка с чл.70(2) от ЗУО. Същите отговарят на законовите изисквания и е издадено разрешение за дейности по третиране на отпадъци. Площадката в с. Злокучене е добавена във вече издадено разрешение за дейности с отпадъци.

Извършена е извънредна проверка по сигнал за замърсявания с отпадъци по отбивките на републикански път II – 84, който свързва с. Варвара, общ. Септември и гр. Велинград. При направения оглед на посочения участък не се установиха образувани нерегламентирани сметища по пътните отбивки, а само разпилени леки фракции пластмасови опаковки. Почистването на републикански път II-84 се извършва по утвърден график, но нерегламентираното изхвърляне на отпадъци край пътя е постоянен процес.

 **Последващ контрол:**

 Извършени са проверки за последващ контрол на дадени предписания за почистване на замърсявания с отпадъци в с. Братаница и с. Черногорово, общ. Пазарджик, с. Попинци, общ. Панагюрище и в гр. Пещера.. Констатирано е, че терените са почистени от отпадъци и не е допуснато последващо замърсяване. Дадените предписания са изпълнени.

 **ОХВ и контрол на риска –** през отчетния период експертът от направлението взе участие в комплексна проверка на оператор без комплексно разрешително (КР) и в проверка на оператор с КР.

 Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с две процедури по глава шеста от ЗООС за инвестиционни предложения, планове и програми.

 При извършения контрол през месец август не са установени нарушения на изискванията на ЗЗВВХВС и подзаконовите нормативни актове към него.

 **КР и екологична отговорност** – през м. август 2024 г. е извършена планова проверка в рамките на два дни на оператор с издадено комплексно разрешително - Община Пазарджик за „Регионално депо за неопасни отпадъци от регион Пазарджик с издадено КР № 509-Н0-И0-А1/2021 г. При проверката не са констатирани несъответствия с условията в издаденото КР и/или с нормативната уредба по околна среда и не са давани предписания.

Изготвени документи: писма до операторите на регионални депа за отпадъци за предприемане на мерки и действия, свързани с пожарната безопасност при експлоатацията на депата, вътрешно становище по ИН, публикувани на страницата на РИОСВ-Пазарджик 5 доклада от завършили планови комплексни проверки на оператори с издадено КР.

**Екологична отговорност –** през м. августне са извършвани проверки на оператори, попадащи в приложното поле на ЗОПОЕЩ.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 3 планови и 3 извънредни проверки. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност са извършени 3 планови проверки относно давността на издадени Решения за преценяване на необходимостта от извършване на ОВОС. При извършване на проверките е установено, че към момента:

* издадени три решения с № ПК-35-ПР/2017 г.; № ПК-36-ПР/2017 и № ПК-38-ПР/2017 г. за преценяване на необходимостта от извършване на ОВОС са изгубили давност.

През отчетния период са извършени 3 извънредни проверки относно давността на издадени Решения за преценяване на необходимостта от извършване на ОВОС. При извършване на проверките е установено, че към момента:

* издадените решения № 83/2004 г. и № ПК-33-ПР/2014 г. за преценяване на необходимостта от извършване на ОВОС са в сила;
* издаденото решение № ПК-24-ПР/2007 г. е изгубило давност.

През м. август в РИОСВ-Пазарджик постъпиха: 40 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС, 18 преписки за ИП и 9 преписки за планове и програми, съгласно Приложение 1 и 2 на ЗООС, 5 от които приключиха с краен акт. Издадени са: 4 решения за преценяване на необходимостта от извършване на ОВОС, с характер „да не се извършва ОВОС“ и 1 решение за преценяване на необходимостта от извършване на ЕО, с характер „да не се извършва ЕО“, 3 с указания за следващи действия за провеждане на процедури по преценяване на ОВОС и 1 с указания за следващи действия за провеждане на процедура по преценяване на ЕО, по реда на глава шеста от ЗООС; 18 преписки, от които 1 процедура по задължителна ОВОС, 10 във връзка с процедура по преценяване на ОВОС, 1 ДОСВ на ОУП на община Батак, 1 ДЕО на ОУП на община Сърница и 5 във връзка с процедура по преценяване на ЕО, са в срок за отговор.

При провеждане на процедурите по ОВОС и ЕО са изпратени общо 54 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Предоставяне на Комисията за противодействие на корупцията заверени копия от Допълнен доклад за проект „Разширяване на промишлената площ на „Асарел-Медет” АД и оценка на въздействието върху околната среда на инвестиционно предложение (ИП) „Комплексен проект за развитие на „Асарел-Медет“ АД до 2040 г., с възложител „Асарел-Медет“ АД, ведно с всички приложения, включително касаещи съгласу- вателната процедура с компетентните институции, моделиране на последствията при евентуално скъсване на стената на хвостохранилище „Люляковица“ и такива, свързани с Политика за управление и предотвратяване на големи аварии.

Проведено е заседание на Експертен екологичен съвет (ЕЕС) с дневен ред: Доклад за постфактум оценка на въздействието върху околната среда (ОВОС) на проект „Разширяване на промишлената площ на „Асарел-Медет” АД и оценка на въздействието върху околната среда на инвестиционно предложение (ИП) „Комплексен проект за развитие на „Асарел-Медет“ АД до 2040 г., с възложител: „Асарел-Медет“ АД.

Във връзка с подобряване координацията между институциите е взето участие в: заседание на ОбЕСУТ при Община Пазарджик, заседание на ОбЕСУТ при Община Септември и заседание на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

 Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания през м. август са почистени замърсен с отпадъци терен в гр. Пещера и площадка в гр. Пазарджик след прекратяване на дейността.

Издадени са разрешения за дейности с отпадъци за две нови площадки в с. Злокучене, общ. Септември и в гр. Велинград, които отговарят на законовите изисквания.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

 *През м. август са постановени:* 4 решения за преценяване на необходимостта от извършване на ОВОС с характер „да не се извършва ОВОС“, 1 решение за преценяване на необходимостта от извършване на EО с характер „да не се извършва ЕО“ и 1 решение по Оценка за съвместимост (ОС).

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 2 разрешения за извършване на дейности по третиране на отпадъци на основание чл. 73, ал. 4 от ЗУО, 3 РД за извършване на дейности по събиране и транспортиране на отпадъци на основание чл. 78, ал. 10 от ЗУО, 8 РД за извършване на дейности по събиране и транспортиране на отпадъци на основание чл. 79, ал.1 от ЗУО, 1 решение за отказ от издаване на РД за дейности по събиране и транспортиране на отпадъци на основание чл.78, ал.12, т. 1, 1 решение за отказ от изменение и допълнение на РД за дейности по събиране и транспортиране на отпадъци на основание чл. 78, ал. 12, т. 1 и т. 2 от ЗУО.

 **Обществеността –** през м. август РИОСВ-Пазарджик отговори на заявлениe за достъп до обществена информация на общинска администрация. Заявителят получи пълен достъп до исканата информация.

**КОСТАДИН ГЕШЕВ,**

*Директор на РИОСВ-Пазарджик*